Нур Даутов

Нур Даутов (Нур Әсгать улы Даутов, ) – композитор, БР атказанган сәнгать эшлеклесе (1993),  Г. Сәләм (1990) һәм  С. Юлаев (2014) исемендәге премияләр лауреаты. БР композиторлар берлеге әгъзасы (1992).

 Тәрҗемәи хәле 
1956 елның 5 гыйнваренда БАССР Бәләбәй районы Пахарь авылында туган. Уфада музыка интернат-мәктәбен, «композиторлык» белгечлеге буенча Уфа дәүләт сәнгать институтын (З. Исмәгыйлов классы) тәмамлаган (1986).

 Хезмәт юлы 
 1982-1987  Башкорт дәүләт филармониясе музыка җитәкчесе.
 1987 елдан Уфа сәнгать училищесы (инструментовкалау һәм партитура уку  классы) укытучысы. Уфа сәнгать көллияте рәсми сайтында
 2002 елдан Уфа дәүләт сәнгать академиясе укытучысы.

 Иҗаты 
Нур Даутов музыкасы җете төсләргә бай, гади, төзек, халык көйләре элементларын заманча музыкага оста бәйләгән булуы белән аерылып тора. Иҗатында вокал музыкасы төп урынны алып тора. 300 дән артык җыр, романс (Сафуан Әлибай, Шамил Анак, Мостай Кәрим, Наҗар Нәҗми, Газим Шәфыйков, Рәми Гарипов һ.б. сүзләренә) авторы.

«Дуслык моңы» (Нефтекама), «Ирәндек моңнары» (Сибай), «Курай бәйрәме» (Октябрьск) бәйге-фестивальләрендә даими жюри әгъзасы.  БР милли симфоник оркестры, БР академия хор капелласы, БР дәүләт филармониясе, Гафури театры, БР дәүләт курчак театры, бигрәк тә БР милли уен кораллары оркестры белән тыгыз хезмәттәшлек итә.

 Әсәрләре 
 Уен кораллары өчен музыка 
 1993 1- симфония
 1994 2- симфония
 2004 3- симфония
 1984 «Урал», симфоник поэма
 1985 «Бәйрәм увертюрасы»
 1982, 1983, 1987 Фортепиано өчен симфонияләр 
 1982, 1987 Кыллы квартетлар 
 1989, 1990 «Балалар дәфтәре», фортепиано пьесалары 
 «Яз маршы», «Кызлар биюе», «Серенада» — ансамбль һәм халык уен кораллары оркестры өчен пьесалар.

 Вокал музыкасы 
 1985 «Җиремә тынычлык», кантата (В.Х. Илембәтов сүзләренә)
 1986 «Гөлҗамал», опера (Зәйнәп Биишева поэмасы буенча В.С. Кәримов либреттосы)
 1989 «Тараканкай», балалар операсы (К.И. Чуковский әкияте буенча)
 2000 «Башкортстан моннан башлана», вокал-симфония шәлкеме (Равил Бикбаев сүзләренә)
 2004 «Халкым җырлары», вокал-симфония шәлкеме (халык һәм Абдулхак Игебаев сүзләренә)
 2004 «Мин киткәнгә елап кайгырмагыз», хор симфониясе (халык һәм С. Юлаев сүзләренә)
 2006 «Акмулланың сүзе шул», кантата.

 Спектакльләргә язган музыкалары 
 1982 «Юллар өзелгәндә» (Әнгам Атнабаев)
 1987 «Әманәткә хыянәт» (Фәрит Богданов)
 1988 «Миләш-Миләүшә» (Нәҗип Асанбаев)
 1992 «Сөясеңме-сөймисеңме?» (Флорид Бүләков)
 2004 «Салават чакыруы» (Сафуан Әлибай)
 1998 «Әти» (нәфис фильм, «Башкортстан» киностудиясе)

 Бүләкләре, мактаулы исемнәре 
 БР атказанган сәнгать эшлеклесе (1993). 
 Г. Сәләм премиясе (1990). 
 Салават Юлаев премиясе (2014) — «Бию көе», «Кызлар биюе» концертлары өчен  «Башинформ» сайтында

 Чыганаклар 
 Сылтамалар 
   Башкортстан (белешмәлек) 
   БР мәдәни дөньясы сайты 

 Искәрмәләр 

Төркем:Уфа сәнгать институтын тәмамлаучылар
Төркем:ССРБ композиторлары
Төркем:Россия композиторлары
Төркем:Вуз укытучылары
Төркем:Салават Юлаев премиясе лауреатлары
Төркем:Г. Сәләм премиясе лауреатлары
Төркем:Башкортстанның атказанган сәнгать эшлеклеләре